**Odôvodnenie nerozdelenia predmetu zákazky**

V súvislosti s obstarávaním predmetu zákazky s názvom „Tlmočnícke a prekladateľské služby“ verejný obstarávateľ pred samotným vyhlásením zákazky zvažoval vhodnosť rozdelenia predmetu zákazky, avšak s ohľadom na nižšie uvedené skutočnosti, ktoré považuje za relevantné, sa rozhodol daný predmet zákazky nedeliť.

Dôvody, ktoré viedli verejného obstarávateľa k nerozdelenie predmetu zákazky:

* požadované služby, tlmočenie a preklady majú podobný charakter, pričom tieto služby budú v niektorých aktivitách vyplývajúcich z potrieb verejného obstarávateľa využívané súbežne,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku (čo sa ukázalo v predchádzajúcich plneniach rovnakého predmetu zákazky),
* verejný obstarávateľ pri určení nadlimitnej zákazky postupoval v zmysle svojich predchádzajúcich niekoľkoročných skúseností a dospel k záveru, že rozdelením zákazky na dva funkčné celky by bolo pre neho nehospodárne z pohľadu efektivity, takže predloženie ponuky na celý predmet zákazky v danom verejnom obstarávaní z hľadiska ekonomickej kontinuity a funkčného celku poskytovaných služieb je efektívnejšie predmet zákazky nerozdeliť, na základe uvedeného tak budú verejné financie využité efektívnejším, účinným a transparentným spôsobom,
* pri zabezpečovaní týchto služieb je pre verejného obstarávateľa jednoduchšie komunikovať s jedným poskytovateľom, ako oslovovať dvoch potenciálnych poskytovateľov, čo by znamenalo zvýšenú administratívnu náročnosť pri zabezpečení požadovaných služieb, hlavne pri aktivitách, ktoré môžu byť z časového hľadiska neočakávané, pričom pri niektorých neočakávaných aktivitách bude potrebné urgentné plnenie predmetu zákazky súbežne,
* jednotlivé služby v niektorých aktivitách verejného obstarávateľa spolu súvisia svojimi charakteristikami a povahou a tvoria ucelenú časť, a to najmä z hľadiska časovej, vecnej a miestnej súvislosti obstarávaných zákaziek, tzn. majú rovnakú alebo podobnú lehotu plnenia zákazky, rovnaké miesto plnenia a vecne sa týkajú rovnakého alebo podobného obsahu,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na efektívnosť, kvalitu a hospodárnosť je verejný obstarávateľ presvedčený, že jediným spôsobom ako dosiahnuť, aby aktivita verejného obstarávateľa z hľadiska využitia uvedených služieb, ktoré tvoria predmet zákazky tohto verejného obstarávania, prebehla bez komplikácii a preto verejný obstarávateľ sa rozhodol predmet zákazky nedeliť a zachovať ho v celistvom stave.